KORRALDUS	09.06.2025 nr 381	
Pärnu linnas Savi tn 22 kinnistu detailplaneeringu koostamise algatamine	
Refeus OÜ (registrikood 10659668) esindaja Avo Kolmkant on Pärnu Linnavalitsusele esitanud Pärnu linnas Savi tn 22 kinnistu detailplaneeringu algatamise ettepaneku ja lisamaterjalid.

Planeeritav Savi tn 22 kinnistu (11162 m², 62504:062:0200, ärimaa 70%, tootmismaa 25%) paikneb Rääma linnaosas Niidu tööstuspiirkonnas ja külgneb Savi tänavaga logistiliselt heas asukohas. Kinnistu on hoonestatud, alal tegutseb autolammutusega seotud teenuseid pakkuv ettevõte. Kinnistu piiridel esineb kohati madal- ja kõrghaljastust. Maapind on tasane. Juurdepääs kinnistule on tagatud Savi tänavalt.

Planeeringuala suurus on 11162 m².

Pärnu linna asustusüksuse üldplaneeringu 2025+ kohaselt paikneb planeeringuala tootmise maa-alal (T). Valdav otstarve: tööstus- ja laohooned, logistika- ja jaotuskeskused ja valdkonnaga
seotud rajatised; elektri- ja soojusenergia tootmise ja jaotamise maa; transpordivahendite teeninduse, hoolduse ja hoiuga seotud hooned ja rajatised (tanklad, garaa˛id, hooldusjaamad, pesulad jms); piirkonda sobivad spetsialiseerunud kaubandusettevõtted (aiandid, ehitustarvete poed, autode- ja tehnikaseadmete müük jms). Juhtotstarvet toetavad otstarbed: piirkonda teenindava kaubandus-, toitlustus-, teenindus-, kontori- ja büroohoone maa.

Detailplaneeringuga kinnistu piiride muutmist ei kavandata, eesmärgiks on üldplaneeringu elluviimine ja planeeringualale ruumilise terviklahenduse loomine. Alale leitakse põhimõtteline haljastuse, heakorra, liikluse ja parkimise lahendus. Olemasolevate hoonete kasutust ja äritegevust võidakse jätkata ka peale planeeringu kehtestamist. Kavandatavad kinnistu kasutamise otstarbed: tootmishoone maa (TT), laohoone maa (TL), hulgikaubanduse maa (TH), logistikakeskuse maa (TK), kaubandus-, toitlustus- ja teenindushoone maa (ÄK), büroohoone maa (ÄB), tavajäätme käitluse ja ladustamise maa (OJ).

Detailplaneering koostatakse kehtiva üldplaneeringu kohasena.

Lähtudes eeltoodust, planeerimisseaduse § 128 lg 1 ja Pärnu Linnavolikogu 01.02.2018 määruse nr 4 „Planeerimise ja ehitusalase tegevuse korraldamine Pärnu linnas” § 3 p 2 alusel

1. Algatada Pärnu linnas Savi tn 22 kinnistu detailplaneeringu koostamine. Detailplaneeringu kinnistutele sobivaima ehitusõiguse välja selgitamine, arhitektuursete ja linnaehituslike tingimuste ning haljastus-, liiklus- ja parkimislahenduse määramine, kommunikatsioonide kavandamine, vajadusel servituudialade määramine. Pärnu linna asustusüksuse üldplaneeringuga 2025+ määratult paikneb planeeringuala tootmise maa-alal (T). Krundi kasutamise sihtotstarbed ja nende osakaalud leitakse planeeringu koostamise käigus. Detailplaneering koostatakse üldplaneeringu kohaselt. Planeeringu ID on 128212.
1.1. Detailplaneeringuga kavandatud tegevused ei tohi põhjustada liigseid häiringuid ümbritsevas linnaruumis ja naaberkinnistutel ning planeerimisel tuleb lähtuda eesmärgist vähendada võimalikult suures ulatuses keskkonnahäiringuid, vältimaks ebasoodsat mõju keskkonnale, sealhulgas keskkonna kaudu toimivat mõju inimese tervisele, heaolule ja varale, kultuuripärandile. Planeeringulahendus peab arvestama avalike ja kaasatavate isikute huvidega.
1.2. Standardikohane parkimisvõimalus (sh jalgrataste parkimisvõimalus) tagada hoonestusega samal krundil (planeeringualal).
1.3. Krundi minimaalne haljastusprotsent tootmise maa-alal on 15%. Haljastuse kavandamisel tuleb valdavas osas kasutada kõrghaljastust.
1.4. Vajadusel näha ette meetmed mürahäiringu leevendamiseks.
1.5. Niidu tööstuspiirkonnas on vajalik viia läbi uuring, et hinnata võimalikku olemasolevat pinnase- ja põhjavee reostust ning selle levikut ning vajadusel võtta tarvidusele reostuse levikut piiravad meetmed. Vähendamaks reostuse võimalikku levikut on soovitatav enne täpsema uuringu läbi viimist Niidu tööstuspiirkonnas vähendada ja vältida tugevat vibratsiooni tekitavat tootmist (üldplaneeringu seletuskiri 4.3.5, lk 34).
1.6. Uushoonestuse Savi tänava poolsed fassaadid kavandada arhitektuurselt esinduslikumad.
1.7. Planeeringuala võidakse detailplaneeringu koostamise käigus laiendada või muul viisil muuta vastavalt soovile tervikliku paikkondliku lahenduse saavutamiseks.

2. Kinnitada planeeritava maa-ala asukohaskeem, mis on käesoleva otsuse lahutamatu lisa.

3. Planeerimisalase tegevuse korraldajal sõlmida enne detailplaneeringu koostamise alustamist detailplaneeringu koostamisest huvitatud isikuga ja planeerijaga haldusleping planeeringu koostamise või planeeringu koostamise tellimise üleandmiseks, kus lepitakse muuhulgas kokku planeeringu koostamise täpsustatud ajakava. Lisaks, kui esineb asjaolu, mis takistab planeeringu koostamisest huvitatud isikul halduslepingus ettenähtud ülesannet täita, on planeeringu koostamise korraldajal õigus haldusleping ühepoolselt lõpetada halduskoostööseaduses sätestatud alustel. Nimetatud juhul võib teha ka otsuse detailplaneeringu koostamise lõpetamise kohta.

4. Huvitatud isikul tuleb mõista, et temaga sõlmitakse vajadusel planeerimisseaduse § 131 lähtuvalt haldusleping enne detailplaneeringu kehtestamist detailplaneeringukohaste ja planeeringulahenduse elluviimiseks otseselt vajalike ning sellega funktsionaalselt seotud rajatiste väljaehitamiseks või väljaehitamisega seotud kulude täielikuks või osaliseks kandmiseks. Lepingus näidatakse ära vähemalt: 1) rajatiste väljaehitamise kohustuse täitmise tähtaeg, mis ei tohi langeda detailplaneeringualal asuvate ehitiste kasutusloa andmise järgsele ajale; 2) meetmed rajatiste väljaehitamise kohustuse täitmise tagamiseks, milleks on vähemalt Eesti Vabariigis registreeritud krediidiasutuse garantiikiri, deponeeritud rahasumma linna arveldusarvele või kinnisasjadele hüpoteegi seadmine linna kasuks; 3) poolte kohustused väljaehitatud rajatiste hooldamise, avaliku kasutamise tagamise ja linnale üleandmiskohustuse täitmiseks, sh vajadusel kinnisasjade üleandmiseks võlaõiguslike kokkulepete sõlmimise tingimused.

5. Detailplaneeringu koostamisel arvestada detailplaneeringu koosseisu ja vormistamise nõuetega, mis on kättesaadavad Pärnu linna veebilehel. Detailplaneeringu seletuskirja mahus esitada muuhulgas planeeringu elluviimiseks vajalikud tegevused ja nende järjekord.

6. Detailplaneeringu koostamisel arvestada muude alal kehtiva(te) detailplaneeringu(te)ga ja väljastatud lubadega.

7. Detailplaneering koostatakse koostöös valitsusasutustega, kelle valitsemisalas olevaid küsimusi detailplaneering käsitleb, sh Päästeameti Lääne päästekeskusega ja Tervisekaitseametiga. Detailplaneeringu koostamisse kaasatakse isikud, kelle õigusi võib planeering puudutada, ja isikud, kes on avaldanud soovi olla selle koostamisse kaasatud.

8. Pärnu Linnavalitsus võib detailplaneeringu koostamise lõpetada, kui koostamise käigus ilmnevad asjaolud, mis välistavad planeeringu elluviimise tulevikus või planeeringu koostamise eesmärk muutub oluliselt koostamise käigus.

9. Planeerimisosakonnal korraldada teate avaldamine Ametlikes Teadaannetes ja Pärnu linna veebilehel 14 päeva jooksul ning ajalehes Pärnu Postimees 30 päeva jooksul detailplaneeringu algatamisest arvates.

10. Korraldus jõustub teatavakstegemisest.
(allkirjastatud digitaalselt)
Romek Kosenkranius
linnapea	(allkirjastatud digitaalselt)
Taavi Käärid
linnasekretär